|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

04.03.2025 г.

**А1 посвещава „Оферти съкровище“ на дамите с до 30% отстъпка на уреди за красота и лична грижа Philips**

* *До 30% отстъпка с А1 клуб и „Оферти съкровище“ на селектирани уреди за красота и лична грижа Philips.*
* *Промоционалната кампания е ексклузивно за членовете на А1 клуб при покупка в брой на a1.bg.*
* *Офертата не изисква преподписване на договор или активация на услуга.*

Този март А1 посвещава [кампанията „Оферти съкровище“](https://www.a1.bg/a1club/a1offers/?page=1&campaign=15) на всички дами, които ценят иновациите и качествената грижа за себе си. Членовете на А1 клуб могат да се възползват от до 30% отстъпка при покупка в брой от сайта на телекома на селектирани уреди Philips за красота и лична грижа, без необходимост от преподписване на договор или активация на нова услуга. В промоционалната селекция попадат усъвършенствани решения за усмивката, кожата и косата, съчетаващи иновации и удобство в ежедневната грижа. Предложенията дават перфектен избор за всеки, който иска да подари специално внимание на себе си или на важна жена в живота си.

**Интелигентна грижа за красива усмивка**

Електрическите четки за зъби Philips HX6830/53 и HX6839/28 осигуряват усещане като след професионално почистване, благодарение на подобрената звукова технология на Philips Sonicare. Само за седмица те видимо избелват зъбите, премахвайки до 7 пъти повече плака в сравнение с ръчна четка. Вграденият сензор за натиск предпазва зъбите и венците и предупреждава при прилагането на твърде голяма сила, а интуитивното напомняне за смяна на главата ви гарантира, че винаги ще използвате нейните оптимални почистващи възможности. Освен това двата специализирани режима – Clean, за дълбоко ежедневно почистване, и White, за по-бяла усмивка, ви помагат да издигнете грижата за устната хигиена на изцяло ново ниво.

През март с А1 клуб и „Оферти съкровище“ може да закупите Philips HX6830/53 и HX6839/28 на промоционална цена за 135,98 лв. вместо 164,99 лв. в брой.

**Иновативни решения за гладка кожа**

Съвременните технологии за премахване на нежеланото окосмяване предлагат бързи и дълготрайни резултати за максимален комфорт. IPL фотоепилаторът Philips Lumea BRI940/00 предлага иновативен подход за гладка кожа. Вдъхновена от професионалните уреди, тази технология е създадена за безопасно и ефективно използване у дома. Само две процедури на месец са достатъчни за постигане на резултати, а устройството е съвместимо с повечето тонове на кожата и цветове на косъма, вписвайки се безпроблемно във всеки ритуал за красота. За още по-голямо удобство, оптимизирайте процедурите си с приложението Philips Lumea IPL, което предлага персонализирани насоки, напомняния и съвети за най-добри резултати. Още един пример е най-бързият епилатор на Philips – BRE735/00. С усъвършенстваните си пинсети и интегрираната Opti-light технология, той улавя и най-фините косъмчета. Моделът е водоустойчив, като разполага с 8 приставки и осигурява до 40 минути употреба само след един час зареждане.

Фотоепилатор Philips Lumea BRI940/00 е достъпен с отстъпка за членовете на А1 Клуб за 429,99 лв. в брой вместо за 619,99 лв., а епилатор Philips BRE735/00 – за 211,99 лв.

**Термоконтрол и йонна грижа за косата**

Усъвършенстваните технологии за стайлинг намаляват термичното увреждане и осигуряват професионален резултат у дома, а с преса Philips BHS742/00 грижата за косата е издигната на следващо ниво. Керамичните ѝ плочи с арганово масло се плъзгат без усилие, предпазвайки косъма от накъсване, докато ThermoShield технологията интелигентно регулира температурата, за да сведе до минимум топлинното увреждане. Сред допълнителните ползи е и йонната грижа, която елиминира статичното електричество. Ако търсите уред за максимално щадящо оформяне, Philips Airstyler BHA313/00 предлага 800 W мощност, осигурявайки резултати като от фризьорски салон. Устройството разполага с три гъвкави настройки за топлина и скорост за персонализирана грижа спрямо типа коса. Керамичното покритие на четката, напоено с арганово масло, предотвратява статичното електричество и придава допълнителен блясък. А с четирите специализирани приставки можете лесно да оформяте различни стилове – от естествени вълни до изразителен обем.

Преса за коса Philips BHS742/00 може да бъде закупена при преференциални условия от членовете на А1 клуб за 111,98 лв. в брой, а Airstyler BHA313/00 – за 59,99 лв.

Всички уреди Philips в кампанията са достъпни с до 30% намаление ексклузивно за членовете на А1 клуб при покупка в брой на a1.bg. Офертата не изисква преподписване на договор или активация на услуга и ви предоставя чудесна възможност да зарадвате себе си или специална дама с най-новите иновации в личната грижа. Разгледайте пълната селекция [тук](https://www.a1.bg/a1club/a1offers/?page=1&campaign=15).

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*